sumusunod ang dalawang hanay na batang malulungkot, mga walang katawatawa, na waring pinilit lamang. ang ilan ay may dalang huepe at ang iba ay kandila, at ang iba ay parol na papel na may tukod na kawayan, at nangagtitilian sa pagdarasal ng rosario, na, waring may kaaway. sumusunod si san jose na nasa maralitang andas, na ang anyo ay malungkot at pakumbaba at ang tungkod ay may bulaklak ng asusena, sa gitna ng dalawang guardia sibil na wari nakahuli sa kaniya: saka pa lamang nataho ng kotsero kung bakit gayon ang anyo ng santo. dahil sa siyay nagulumihanan sa pagkakakita sa guardia sibil kayay dahil sa wala siyang paggalang sa santong may gayong kaakbay, ay hindi nagdasal ng kahit isang requiem eternam man lamang. sa likuran ng san jose ay sumusunod ang mga batang babaing umiilaw na nangakatalukbong ng panyong nakabuhol sa ilalim ng baba, nagdadasal din ng rosario, ngunit hindi lamang kasinglakas ng mga batang lalaki.